મુસ્લિમ યુવતીએ આ કેસનો નિકાલ નહીં કરવા હાઈકોર્ટને વિનંતી કરીને પોતે એક મહિના બાદ અદાલતમાં પરત આવશે એવું જણાવ્યું હતું. આ મુજબ હાઈકોર્ટે તેને સોમવારે તેની સ્થિતિ અને ઈચ્છા જાણવા બોલાવી હતી. યુવતી સોમવારે હાઈકોર્ટમાં હાજર થઈ હતી અને દોહરાવ્યું હતું કે તેણે જામનગરમાં રહેવાનું પસંદ છે અને ત્યાં રહેવાનું ચાલુ રાખશે. તેણે એવું પણ જણાવ્યું હતું કે તેની ફ્રેન્ડ તેની સારી સારસંભાળ લે છે.